O nouă lecție de istorie

Ziua de 27 martie a fost una specială la Colegiul Național ,,Barbu Știrbei”. Elevii și profesorii au fost întâmpinați matinal, cu o transmisie la stația de amplificare, dedicată Unirii Basarabiei cu România. Activitatea a început cu imnul de stat care a răsunat mobilizator ,, deșteaptă-te române “ și elevii s-au oprit o clipă, pentru a asculta solemni imboldul lui. Holurile largi și luminoase și scările de urcare la etaje, au fost străbătute de șirul aproape nesfârșit al elevilor grăbiți spre sălile de clasă , îmbiați de vocea caldă a Laviniei de la X A , crainicul de la microfon, care le spunea stăruitor ,, țineți minte ziua de 27 martie 1918, ziua în care s-a unit Basarabia cu România și s-a făcut primul pas spre făurirea României Mari”. Până la intrarea profesorilor, ușile au rămas deschise și sălile au fost inundate de cîntecul istoric în interpretatea grupului folcloric al clasei XI F. Așa a început ziua de 27 martie la Știrbei.

La pauza următoare, Lavinia a revenit la microfon și a evocat în cuvinte simple măreția zilei. Robert de la XI E a fost invitatul transmisiei și împreună, au prezentat actul unirii Basarabiei cu România. Elevele de la XI F au animat atmosfera cu cântecele istorice Dorul Basarabiei și Basarabie frumoasă, prin care au reânviat spiritual și trăirile celor care au făurit unirea acum 100 de ani .

Pauza mare a fost momentul culminant al zilei. Studioul s-a mutat la parterul clădirii, de unde s-a transmis la toate etajele spectacolul didactic Unirea Basarbiei cu România. Prin joc de rol, elevii de la X A. XI E și XI F dar și de la alte clase, au redat atmosfera unirii de acum 100 de ani, reconstituind adevărul istoric iar cu ajutoru colajului de hărți au simulat pe-nțelesul tuturor acest eveniment memorabil din istorie.

Sărbătoarea unirii Basarabiei cu România a fost și o lecție de viață . Atitudinea elevilor a depășit așteptările. Printr-un voluntariat absolut gratuit o bună parte dintre ei au coborât la parte unde s-a ținut spectacolul omagial fără ca cineva să-i cheme și au adoptat sobrietatea impusă de eveniment fără ca cineva să le-o ceară. Mai mult decât atât, la intonarea imnului mulți au fost solemni și această atitudine vorbește de la sine.

Prof. Ion Dorobanțu

